AIŠKINAMASIS RAŠTAS

Dėl savivaldybės turto perdavimo pagal panaudos sutartis viešajai įstaigai „Plačiajuostis internetas”

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau–administracija) ir viešoji įstaiga „Plačiajuostis internetas“ (toliau – VšĮ), vadovaudamasi 2016 m. spalio 20 d. Molėtų rajono tarybos sprendimu Nr. B1-217 „Dėl savivaldybės nekilnojamojo turto perdavimo pagal panaudos sutartis viešajai įstaigai „Plačiajuostis internetas“ (toliau – sprendimas), pasirašė Molėtų rajono savivaldybės turto panaudos sutartį Nr. T6-23/S5-68 10 metų, pagal kurią VšĮ buvo suteikta panaudai 11,28 kv. m patalpa Molėtų r. sav., Mindūnų sen., Mindūnų k., Muziejaus g. 8. 2019-05-06 šalių susitarimu patalpa buvo grąžinta. Minėto sprendimo 1.7 punktu buvo perduotos Molėtų rajono Alantos gimnazijos patikėjimo teise valdomos 7,26 kv. m patalpos, tačiau dėl šių patalpų panaudos sutartis su VšĮ nebuvo pasirašyta, kadangi VšĮ nusprendė prašyti kitų 1,88 kv. m patalpų.

Molėtų rajono savivaldybės administracija 2019 m. balandžio 12 d. gavo viešosios įstaigos „Plačiajuostis internetas“ raštą Nr. R-215 „Dėl negyvenamųjų patalpų suteikimo“, kuriuo prašoma 10 metų perduoti patalpas plačiajuosčio tinklo RAIN mazgų įrengimui Molėtų rajono savivaldybei nuosavybės teise priklausančiuose pastatuose, esančiuose Molėtų r. sav., Mindūnų sen., Mindūnų k., Muziejaus g. 8; Alantos sen., Alantos mstl., Antano Kraujelio g. 3. Įrengti RAIN mazgai panaudojami sudarant galimybes gauti plačiajuosčio ryšio paslaugas tolimesnėse atitinkamų seniūnijų vietovėse. Raštu įsipareigojama atlikti perduotų patalpų einamąjį ir kapitalinį remontus.

Visi  sprendimą pagrindžiantys dokumentai pateikti sprendimo projekto rengėjui.

Parengto sprendimo projekto tikslas – perduoti 10 metų pagal turto panaudos sutartį viešajai įstaigai „Plačiajuostis internetas“ savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas ir savivaldybei nuosavybės teise priklausančias ir šiuo metu Molėtų rajono Alantos patikėjimo teise valdomas patalpas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 24 punktas, 16 straipsnio 2 dalies 26 punktas, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3 dalies 3 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 5.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – viešajai įstaigai „Plačiajuostis internetas“ bus perduotos patalpos, kuriose bus įrengti RAIN mazgai ir sudarytos galimybes gauti plačiajuosčio ryšio paslaugas tolimesnėse rajono vietovėse.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Molėtų rajono Alantos gimnazija